ניצחון פירוס

נִצָּחוֹן פִּירוּּס הוא ביטוי המשמש לתיאור ניצחון שעלה במחיר כה רב, עד שיצא שכרו בהפסדו.

אמרת כנף המשמשת להתייחסות לניצחון כזה היא "עוד ניצחון כזה ואבדנו".

לעיתים משמשים הביטוי והאמרה גם ביחס לניצחון שהושג בקלות, לשם הבעת חשש מהמחיר העתידי שישלם המנצח עקב תוצאות ניצחונו.

 מקור האמרה 
פלוטרכוס מייחס את האמרה לפירוס מלך ממלכת אפירוס, שעל שמו נטבע הביטוי. הטרנטינים זימנו בשנת 280 לפנה"ס את המפקד המצליח והנודע פירוס, כדי שיסייע להם במלחמתם המתמשכת מול הרומאים. פירוס ניצח בקרב אסקולום באפוליה ולפניו בקרב הרקלאה באזור שהיום הוא בזיליקטה, מול הרומאים בשנת 279 לפנה"ס, אך הניצחון עלה לו במחיר כבד. לפי פלוטרכוס, לאחר ניצחונו בקרב אמר פירוס:פלוטרכוס, עמ' 74

בשני ניצחונותיו של פירוס על הרומאים היו אבדות הרומאים גדולות מאבדותיו של פירוס, אך סך הפגיעה בכוחם הצבאי של הרומאים הייתה פחותה, משום שמאגר כוח האדם שלהם היה גדול יותר.

 שימושים 
אף שמקורו של הביטוי בניצחון צבאי, הוא משמש גם לתיאור ניצחון מסוג זה גם בתחומים אחרים.כמו גם בכתבה הזאת:  ובכתבה הזאת: 

לקריאה נוספת

קישורים חיצוניים



 ביאורים 

הערות שוליים

קטגוריה:ביטויים
קטגוריה:דימויים
קטגוריה:לחימה